

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 20.02.2025** |  |  |

**Ξεκίνησαν οι αιτήσεις για το νέο πρόγραμμα κατάρτισης και ενίσχυσης της απασχόλησης και επιχειρηματικότητας ανέργων σε 5 περιοχές της χώρας**

Σήμερα, Πέμπτη 20 Φεβρουαρίου, ξεκίνησαν οι ηλεκτρονικές αιτήσεις για το νέο πιλοτικό πρόγραμμα της ΔΥΠΑ, συνολικού προϋπολογισμού 55 εκ. ευρώ, με στόχο την κατάρτιση και επανακατάρτιση και τη δημιουργία νέων θέσεων εργασίας και νέων επιχειρήσεων, σε πέντε επιλεγμένες περιοχές της χώρας, ενδεικτικά περιοχές που βρίσκονται σε οικονομική μετάβαση ή έχουν υποστεί ταχεία αποβιομηχάνιση ή των οποίων η αγορά εργασίας διακρίνεται από έντονη εποχικότητα:

* Δήμοι Περάματος, Κερατσινίου-Δραπετσώνας και Σαλαμίνας,
* Περιφερειακή ενότητα Αχαΐας,
* Περιφερειακή ενότητα Καστοριάς,
* Περιφερειακή ενότητα Ρόδου και
* Περιφερειακή ενότητα Σερρών.

Στο πιλοτικό πρόγραμμα περιλαμβάνονται τέσσερις δράσεις:

1. Επιδότηση επιχειρήσεων για τη δημιουργία 7.000 θέσεων εργασίας πλήρους απασχόλησης, διάρκειας 4 μηνών, μέσω της πρόσληψης ανέργων.
2. Θεωρητική κατάρτιση 22.500 ανέργων σε θεματικά αντικείμενα υψηλής ζήτησης, με έμφαση στις πράσινες και ψηφιακές δεξιότητες, και πιστοποίηση των γνώσεων και ικανοτήτων που αποκτώνται.
3. Επιχορήγηση επιχειρηματικών πρωτοβουλιών. Δικαιούχοι είναι 850 άνεργοι που θα λάβουν έκαστος ενίσχυση 14.800 ευρώ για να δημιουργήσουν τη δική τους επιχείρηση.
4. Ατομική συμβουλευτική (εξατομικευμένη προσέγγιση) όσο και ομαδική συμβουλευτική ανάληψης επιχειρηματικών πρωτοβουλιών.

Οι επιχειρήσεις που εδρεύουν στις παραπάνω περιοχές και επιθυμούν να συμμετάσχουν στη δράση επιδότησης επιχειρήσεων μπορούν να υποβάλουν αίτηση συμμετοχής στον ακόλουθο σύνδεσμο:

<https://www.gov.gr/ipiresies/epikheirematike-drasterioteta/apaskholese-prosopikou/summetokhe-epikheireseon-ergodoton-se-programmata-katartises-anergon>

Όσον αφορά στη δράση επιχορήγησης επιχειρηματικών πρωτοβουλιών, άνεργοι, εγγεγραμμένοι στα Κέντρα Προώθησης Απασχόλησης (ΚΠΑ2) των παραπάνω περιοχών (ΚΠΑ2 Πάτρας, ΚΠΑ2 Αιγίου, ΚΠΑ2 Ρόδου, ΚΠΑ2 Αρχαγγέλου Ρόδου, ΚΠΑ2 Καστοριάς, ΚΠΑ2 Σερρών, ΚΠΑ2 Νιγρίτας, ΚΠΑ2 Σιδηροκάστρου, ΚΠΑ2 Κερατσινίου) μπορούν να υποβάλουν αίτηση συμμετοχής στον ακόλουθο σύνδεσμο:

<https://www.gov.gr/ipiresies/epikheirematike-drasterioteta/apaskholese-prosopikou/summetokhe-epikheireseon-ergodoton-se-programmata-katartises-anergon>

Όσον αφορά στη δράση κατάρτισης, οι ενδιαφερόμενοι άνεργοι εγγεγραμμένοι στα Κέντρα Προώθησης Απασχόλησης (ΚΠΑ2) των παραπάνω περιοχών (ΚΠΑ2 Πάτρας, ΚΠΑ2 Αιγίου, ΚΠΑ2 Ρόδου, ΚΠΑ2 Αρχαγγέλου Ρόδου, ΚΠΑ2 Καστοριάς, ΚΠΑ2 Σερρών, ΚΠΑ2 Νιγρίτας, ΚΠΑ2 Σιδηροκάστρου, ΚΠΑ2 Κερατσινίου) μπορούν να υποβάλουν αίτηση συμμετοχής, από αύριο, Παρασκευή 21 Φεβρουαρίου, στον ακόλουθο σύνδεσμο:

<https://voucher.gov.gr/>

Αναλυτικές οδηγίες για επιχειρήσεις που θέλουν να συμμετάσχουν στη δράση επιδότησης επιχειρήσεων:

<https://www.dypa.gov.gr/active-employment-policies>

Αναλυτικές οδηγίες για τη δράση κατάρτισης: <https://www.dypa.gov.gr/storage/anartiseis-taa-d3/scale-up/odighies-pros-ofeloumenoys-scale-up-19022025-fin-1.pdf>